Die Afrikaanse vertaling van 1953 gee die korrekte letterlike vertaling: “Mag u dienares guns in u oë vind.” Hanna gee hier haar posisie teenoor Eli weer. Sy erken hom as ‘n spesiale dienaar van God. ‘n Man wat die HERE bo haar gestel het. Sy erken sy posisie as hoëpriester. Sy vra om guns van sy kant. Die vraag is waaraan ons moet dink. Ons kom dit op die spoor as ons raaksien dat die hoëpriester ook die voorbidder vir die volk was. Hanna vra om Eli se gebed vir haar. Die HERE het deur Eli verseker dat sy gaan kry waar sy om gebid het. Nogtans gaan dit nie maklik wees om haar belofte na te kom. Sy het belowe sodra haar seun nie meer uit haar bors drink nie hom na die heiligdom te bring. Sy sal haar seun al jonk moet mis. Sy het nodig om as dit sover is die geloof te kry om ook dit ook regtig te doen. Om so te maak al is dit vir ‘n moeder baie moeilik. Hoe goed is dit om ook vir ander te vra om vir ons te bid. Om eie swakheid te erken en die hulp van ander wat vir jou bid in te roep. So leer ons ook regtig vir mekaar bid. Om regtig as ‘n gemeenskap te leef.
Dag 1 1 Samuël 1:19 Dit is die volgende dag. Die tyd om weer huis toe te gaan het gekom. Elkana-hulle maak hul klaar vir die terugreis. Nogtans gaan hulle nie dadelik vanuit die plek waar hulle tuisgaan na Rama nie. Hulle gaan eers nog na die tabernakel om die HERE te aanbid.
Elkana is ‘n man wat sy lewe aan die HERE wil wy en op Hom bou. Hy gaan saam met sy gesin weer die gewone lewe van elke dag in. Hy doen dit nie sonder naby die HERE te kom nie. Dit is baie mooi om te sien. Hy begin ‘n nuwe periode met die aanbid van die HERE. Hy wy hom aan die HERE en verwag dit in die nuwe periode weer van Hom.